VSL sklep I R 105/2013
Datum: 2013-12-18T01:00:00.000+01:00
ecli: ECLI:SI:VSLJ:2013:I.R.105.2013
sodisce: Višje sodišče v Ljubljani
oddelek: Gospodarski oddelek
institut: stvarna pristojnost - gospodarski spor - politična stranka
jedro: Predmetni spor ne predstavlja gospodarskega spora po določbah ZPP, saj zgolj zaradi dejstva, da je tožena stranka politična stranka niso podani posebni kriteriji za uporabo pravil ZPP o gospodarskih sporih.
zveza: ZPP člen 481, 482, 483.

## Jedro

Predmetni spor ne predstavlja gospodarskega spora po določbah ZPP, saj zgolj zaradi dejstva, da je tožena stranka politična stranka niso podani posebni kriteriji za uporabo pravil ZPP o gospodarskih sporih.

## Izrek

Za odločanje v tej zadevi je stvarno pristojno Okrajno sodišče v Ljubljani.

## Obrazložitev

1. Okrajno sodišče v Ljubljani – centralni oddelek za verodostojno listino je glede na ugovor dolžnika s sklepom opr. št. VL 19640/2013 z dne 20.3.2013 razveljavilo sklep o izvršbi v delu, s katerim je bila dovoljena izvršba (1. točka izreka). Odločilo je, da bo o zahtevku na plačilo zneska 605,90 EUR z zamudnimi obrestmi in stroških izvršilnega postopka odločalo sodišče v pravdnem postopku pred Okrožnim sodišče v Ljubljani.

2. Zadeva je bila odstopljena v reševanje Okrožnemu sodišču v Ljubljani, ki je sprožilo spor o pristojnosti, saj ocenjuje, da je za odločanje v tej zadevi pristojno Okrajno sodišče. 3. Višje sodišče v Ljubljani kot sodišče, pristojno za odločanje v sporu o pristojnosti, soglaša z Okrožnim sodiščem v Ljubljani, da je za odločanje v tej zadevi pristojno Okrajno sodišče v Ljubljani.

4. Predmetna zadeva predstavlja spor o premoženjskopravnem zahtevku, katerega vrednost ne presega 20.000,00 EUR, kar spada v pristojnost okrajnega sodišča (1. odst. 30. člena ZPP).

5. Višje sodišče v Ljubljani hkrati soglaša s stališčem Okrožnega sodišča v Ljubljani, da predmetni spor ne predstavlja gospodarskega spora po določbah 481., 482. in 483. člena ZPP, za katerega bi sicer bilo pristojno, saj je pravilno ugotovilo, da niso podani posebni subjektivni in objektivni kriteriji, predpisani v navedenih določbah ZPP za uporabo pravil postopka v gospodarskih sporih, ob dejstvu, da je tožeča stranka politična stranka.

6. Glede na navedeno je za sojenje v tej zadevi stvarno pristojno okrajno sodišče, ki je krajevno pristojno za toženo stranko (1. odst. 30 člena v zvezi s 1. odst. 47. člena ZPP).